rejauldu/bengali-wikipedia huggingface dataset:
পেল ফরেস্টার(বৈজ্ঞানিক নাম: Lethe latiaris (Hewitson)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।  আকার  প্রসারিত অবস্থায় পেল ফরেস্টার এর ডানার আকার ৫৫-৬৫ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত পেল ফরেস্টার এর প্রজাতি হলো:   Lethe latiaris latiaris (Hewitson, 1862) – Himalayan Pale Forester   বিস্তার  এই প্রজাতি ভারত এর সিকিম থেকে অরুণাচল প্রদেশ,নেপাল, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৩-এ বর্ণিত প্রজাপতি
ফ্রি থট এন্ড অফিসিয়াল প্রোপাগান্ডা হলো ব্রিটিশ দার্শনিক বার্ট্রান্ড রাসেল কর্তৃক প্রদত্ত বক্তৃতার (এবং পরবর্তী প্রকাশনা) সংকলন যা ১৯২২ সালে যুক্তরাজ্য হতে প্রকাশিত হয়। রাসেল এতে সমাজে সীমাহীন মত প্রকাশের স্বাধীনতার গুরুত্ব এবং এতে হস্তক্ষেপকারী রাষ্ট্র ও রাজনৈতিক শ্রেণীর দ্বারা শিক্ষা নিয়ন্ত্রণ, জরিমানা, অর্থনৈতিক ব্যয় এবং প্রমাণের বিকৃতির মাধ্যমে সমস্যা তৈরির বিষয় নিয়ে আলোচনা করা হয়েছে।   বাক স্বাধীনতা   রাসেল "মুক্তচিন্তা" শব্দটির আরও সাধারণ ব্যবহার বর্ণনা করে শুরু করেন যার অর্থ এই যে কেউ একটি অঞ্চলের জনপ্রিয় ধর্মে বা আদর্শভাবে কোনও ধর্মের প্রতি সন্দেহাতীত বিশ্বাস স্থাপন করে না। তবে তিনি আরও বলেন যে একটি আরও গুরুত্বপূর্ণ এবং বৈশ্বিক ধরণের মুক্তচিন্তা হল যে কোনও নির্দিষ্ট ধারণাকে বিশ্বাস করার চাপের স্বাধীনতা, যাকে শাস্তি ছাড়াই যে কোনও মতামত প্রকাশ করতে দেওয়া যেতে পারে।   তথ্যসূত্র    বহিঃসংযোগ   বিষয়শ্রেণী:বার্ট্রান্ড রাসেলের কাজ বিষয়শ্রেণী:রাজনৈতিক সাহিত্য বিষয়শ্রেণী:ধর্মীয় স্বাধীনতা বিষয়শ্রেণী:মত প্রকাশের স্বাধীনতা
৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ২৯ নং ওয়ার্ড ছিল। ওয়ার্ড নং ৬ ঢাকা মহানগর পুলিশের মুগদা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন সিরাজুল ইসলাম ভাট্রি।   বিবরণ  ওয়ার্ড নং ৬ ঢাকা মহানগরের মুগদাপাড়া এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ সিরাজুল ইসলাম ভাট্রি বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
thumb|আমেরিকান ইতিহাসের জাতীয় যাদুঘরে প্রথম প্রজন্মের ডিজাটাল ইকুইপমেন্ট কর্পোরেশন পিডিপি-৮ thumb|কম্পিউটার ইতিহাস যাদুঘরেপ্রথম ১৬ বিট মিনি কম্পিউটার ডাটা জেনারেল নোভা, ক্রমিক সংখ্যা ১ thumb|ভিয়েনা ট্যাকনিক্যাল যাদুঘরে একটি পিডিপি-১১, মডেল ৪০ ডিজিটাল ইকুইপমেন্ট কর্পোরেশের প্রথমদিকের ১৬ বিট মিনি কম্পিউটারের সদস্য  একটি মিনিকম্পিউটার বা কথ্যরূপে মিনি, হল ছোট কম্পিউটারের একটি শ্রেণী যা ১৯৬০ দশকের মধ্যভাগে তৈরী করা হয়েছিল এবং আইবিএমের মেইনফ্রেম ও মধ্যম আকারের কম্পিউটার এবং অন্যান্য সরাসরি প্রতিযোগীদের থেকে কম বিক্রি হয়েছিল। ১৯৭০ সালে পরিচালিত হওয়া একটি পরিসংখ্যানে দ্য নিউ ইয়র্ক টাইম প্রস্তাব করে একটি পরিসংখ্যানধৃত সংজ্ঞা যাতে বলা হয় মিনিকম্পিউটার হল এমন একটি মেশিন যার দাম ২৫০০০ ডলারের নিচে, যাতে টেলিপ্রিন্টারের মত ইনপুট এবং আউটপুট যন্ত্র রয়েছে, যাতে ৪কে শব্দের মেমোরি আছে এবং যা উচ্চ স্তরের ভাষা (ফোরট্রান, বেসিক) চালাতে সক্ষম। শ্রেণীটি সফটওয়্যার নকশা এবং অপারেটিং সিস্টেমের দ্বারা একটি আলাদা বৈশিষ্ট্য গঠন করতে সক্ষম হয়। এগুলো নকশা করা হয়েছিল নিয়ন্ত্রণ, যন্ত্রোৎপাদন বা সঙ্গীত বিন্যাস, মানব পারস্পরিক ক্রিয়া, এবং যোগাযোগের সুইচিয়ের জন্য। যা গণনা এবং সংরক্ষণের কার্য থেকে আলাদাভাবে ব্যবহৃত হত। অনেকগুলো পরোক্ষভাবে অরিজিনাল ইকুইপমেন্ট ম্যানুফেকচারাস (ওইএম) বিক্রি হয়েছিল সর্বশেষ ধাপের ব্যবহারিক কাজের জন্য। মিনিকম্পিউটারের দুই দশকের (১৯৬৫-১৯৮৫) চলার পথে প্রায় ১০০ কোম্পানি গঠন হয়েছিল এবং তাদের মধ্যে অর্ধ ডজনই শুধু রয়ে গিয়েছিল।  যখন একক চিপের সিপিইউ আসা শুরু করল যার শুরু হয়েছিল ইন্টেল ৪০০৪ দিয়ে ১৯৭১ সাল। এটির উদ্ভাবক ছিলেন মার্কিন যুক্তরাষ্ট্রের টেড হফ, স্ট্যান মেজর, ফেডরিকো ফ্যাগিন এবং জাপানের মাসাতোশি শিমা। মিনি কম্পিউটার সংজ্ঞাটি ব্যবহার করা হত এমন একটি মেশিনকে বোঝাতে যা কম্পিউটার জগতে মধ্যম সারির, যা মাইক্রোকম্পিউটার এবং মেইনফ্রেম কম্পিউটারের মাঝে রয়েছে। বর্তমানে "মিনিকম্পিউটার" সংজ্ঞাটি কম ব্যবহৃত হয়। বর্তমানে এই শ্রেণীকে বোঝাতে "মধ্যমসারির কম্পিউটার" নামটি বেশি ব্যবহৃত হয়। যেমন উচ্চ মাপের এসপিএআরসি, পাওয়ার আর্কিটেকচার এবং ইটানিয়াম ভিত্তিক সিস্টেম যেগুলো ওরাকল, আইবিএম এবং হিউলেট-প্যাকার্ড হতে আগত।  আরো দেখুন The Soul of a New Machine – about the development of Data General’s Eclipse/MV minicomputers in the early 1980s চার্লস ব্যবেজ ইনস্টিটিউট কম্পিউটিং হার্ডওয়্যারের ইতিহাস (১৯৬০-বর্তমান) সুপার মিনি কম্পিউটার  তথ্যসূত্র  বহিঃসংযোগ  Early mini computers , still runnable in a German computer museum A list of Minicomputers  *মিনি কম্পিউটার বিষয়শ্রেণী:কম্পিউটারের শ্রেণি বিষয়শ্রেণী:মার্কিন উদ্ভাবন বিষয়শ্রেণী:মিনিকম্পিউটার
ধোবাউড়া বাংলাদেশের ময়মনসিংহ জেলার অন্তর্গত একটি উপজেলা। পূর্বে এটি নেত্রকোণা জেলার (তৎকালীন  মহকুমা) অন্তর্গত ছিল।   অবস্থান ও আয়তন  ধোবাউড়া উপজেলার উত্তরে ভারতের মেঘালয়, দক্ষিণে ফুলপুর উপজেলা ও নেত্রকোণা জেলার পূর্বধলা উপজেলা, পূর্বে নেত্রকোণা জেলার দুর্গাপুর উপজেলা, পশ্চিমে হালুয়াঘাট উপজেলা।   প্রশাসনিক এলাকা  ধোবাউড়া উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ধোবাউড়া থানার আওতাধীন।  ইউনিয়নসমূহ:  ১নং দক্ষিণ মাইজপাড়া  ২নং গামারিতলা  ৩নং ধোবাউড়া  ৪নং পোড়াকান্দুলিয়া  ৫নং গোয়াতলা  ৬নং ঘোষগাঁও  ৭নং বাঘবেড়   ইতিহাস   পুর্বে এর নাম ছিল জিক্কোয়া বাজার। ধোবাউড়া নামটি এসেছে ধোপা থেকে। বহু বছর আগে এই এলাকায় অনেক ধোপা বাস করত। কিন্তু কোন এক কারণে ধোপারা এই এলাকা ছেড়ে চলে যায় । এরপর থেকে এই এলাকার নাম হয়েছে ধোবাউড়া। উপজেলাটি ১৯৮৪ সন পর্যন্ত দুর্গাপুর উপজেলার একটি ইউনিয়ন হিসেবে অন্তর্ভুক্ত ছিলো, পরবর্তীতে একই সনে দুর্গাপুর উপজেলার আরো কয়েকটি ইউনিয়নসহ উপজেলায় রূপান্তর করে ময়মনসিংহ জেলার সাথে  অন্তর্ভুক্ত করা হয়। এই উপজেলায় গারো পাহাড় রয়েছে। এখানে আছে সাদা মাটির পাহাড়।   শিক্ষা  এই এলাকার শিক্ষা ব্যবস্থা তেমন উন্নত না। এখানে  প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, ও কিন্ডার গার্ডেন স্কুল আছে। ধোবাউড়া এলাকায় নারী শিক্ষায় অগ্রনী ভূমিকা পালন করে চলেছে ধোবাউড়া মহিলা ডিগ্রী কলেজ।   অর্থনীতি  প্রধান অর্থকারী ফসল ধান । অনেকেই মাছ চাষ করে জীবিকা নির্বাহ করেন । এখানে নানা পেশার লোকজন বসবাস করে । কৃষি কাজই এই এলাকার মানুষের জীবিকা নির্বাহের প্রধান উপায়।   নদীসমূহ  ধোবাউড়া উপজেলায় একটি নদী এবং একটি নদ আছে। সেগুলো হচ্ছে নিতাই নদী এবং কংস নদ।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০০, ।   উল্লেখযোগ্য ব্যক্তিত্ব   তহুরা খাতুন, ফুটবল খেলোয়াড়  মারিয়া মান্ডা, ফুটবল অধিনায়ক  শিউলি আজিম, ফুটবলার  সানজিদা আক্তার, ফুটবলার  শামছুন্নাহার, ফুটবলার   তথ্যসূত্র   বহিঃসংযোগ    বিষয়শ্রেণী:ধোবাউড়া উপজেলা বিষয়শ্রেণী:ময়মনসিংহ জেলার উপজেলা
আফশিন ফিজ একজন ইরানি জন্মগ্রহণকারী, ব্রিটিশ আলোকচিত্রশিল্পী এবং লন্ডনে অবস্থিত প্রাক্তন ফ্যাশন ডিজাইনার।   তার সংগ্রহগুলি অলিম্পাস ফ্যাশন সপ্তাহে প্রদর্শিত হয়েছে এবং লন্ডন ফ্যাশন সপ্তাহে অন্তত তিনবার উপস্থিত হয়েছে। IQONS magazine  Afshin Feiz spring/summer 2009(www.fashion.at) তিনি রয়্যাল একাডেমিতে তার ২০০৯ সালের বসন্ত/গ্রীষ্মের সংগ্রহে আত্মপ্রকাশ করেন। Chic Today  ELLE magazine    তথ্যসূত্র    বহিঃসংযোগ    Afshin Feiz at FMD  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্রিটিশ বেশভূষাশৈলী নকশাবিদ বিষয়শ্রেণী:জীবিত ব্যক্তি
আল জিহাদ () সাইয়েদ আবুল আ'লা মওদুদী কর্তৃক ইসলামী জিহাদ বিষয়ে রচিত একটি বই। বইটি মূলত আল জিহাদ ফিল ইসলাম নামে উর্দু ভাষায় রচিত এবং ১৯২৭ সালে প্রকাশিত হয়েছিল। ২০১৭ সালে একই নামে (আল জিহাদ ফিল ইসলাম নামে) ইংরেজিতে অনুদিত হয়, ২০০২ সালে আধুনিক প্রকাশনী আল জিহাদ নামে বাংলায় অনুবাদ প্রকাশ করেছিল।   পটভূমি  বইটির একটি বড় অংশ বিভিন্ন ধর্মতত্ত্বের মধ্যে ন্যায়বিচারের যুদ্ধের ধারণার তুলনামূলক অধ্যয়নের সাথে আলোচনা করেছে। এই বইটিতে প্রথম বিশ্বযুদ্ধের বিভিন্ন গুরুত্বপূর্ণ ঘটনাকে দুর্দান্তভাবে বর্ণনা করা হয়েছে এবং যুদ্ধের সাথে সম্পর্কিত আন্তর্জাতিক চুক্তির দ্বন্দ্ব এবং যুদ্ধবিরোধমূলক বিকাশের একটি সমালোচনা বিশ্লেষণ সরবরাহ করা হয়েছে।   সংস্করণ  + (আল জিহাদ ফিল ইসলাম) এর সংস্করণ  বছর  ভাষা  প্রকাশন  আদর্শ  ১৯৩০  উর্দু  মাতবা-ই মাআরিফ আল-মুসানাইফিন, আজমগড়  মুদ্রণ বই  ১৯৪৮ উর্দু  দফতর-ই তারজুমান আল-কোরান, লাহোর  মুদ্রণ বই  ১৯৪৮ উর্দু  দফতর-ই তারজুমান আল-কোরান, লাহোর  মুদ্রণ বই  ১৯৬২ উর্দু  লাহোর ইসলামিক পাবলিকেশনস  মুদ্রণ বই  ১৯৬৭ উর্দু  লাহোর ইসলামিক পাবলিকেশনস  মুদ্রণ বই  ১৯৭৪  উর্দু  ইদারা তারজুমান উল কুরআন লিঃ লাহোর  মুদ্রণ বই  ১৯৭৯ উর্দু  মারকাজী মক্তব-ই-ইসলামী, দিল্লি  মুদ্রণ বই  ১৯৮৮  উর্দু  মারকাজী মক্তব-ই-ইসলামী, দিল্লি  ইবুক, নথি  ১৯৮৮ উর্দু  মারকাজী মক্তব-ই-ইসলামী, দিল্লি  মুদ্রণ বই  ১৯৯১  উর্দু   মারকাজী মক্তব-ই-ইসলামী, দিল্লি মুদ্রণ বই    প্রস্তাবনা  আল্লামা ইকবাল এই বইটি পড়েন এবং যে কোনও ভাষায় জিহাদের ধারণার সর্বোত্তম ব্যাখ্যা হিসাবে প্রশংসা করেছিলেন।   অনুবাদ  বাংলা ভাষায় ২০০২ সালে বাংলাদেশ ইসলামিক ইনস্টিটিউট এর আধুনিক প্রকাশনী আল জিহাদ নামে বইটির বাংলা অনুবাদ প্রকাশ করে। যা বইটির প্রথম ও নির্ভরযোগ্য সংস্করণ এর অনুবাদ।   তথ্যসূত্র    বহিঃসংযোগ   জামায়াতে ইসলামীর ওয়েবসাইটে- জিহাদ-ফিল-ইসলাম -২ / (উর্দূ ভাষায়)  জিহাদ ফিল ইসলাম গুগল বই  বিষয়শ্রেণী:সাইয়েদ আবুল আ'লা মওদুদীর বই
জ্যাকারি টাইলার ডনোহিউ (, ; জন্ম: ৮ জানুয়ারি ১৯৯১; জ্যাকারি ডনোহিউ নামে সুপরিচিত) হলেন একজন সাবেক মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে ম্যাডিসন হাবলের সাথে জুটি হিসেবে ফিগার স্কেটিংয়ের আইস ডান্স বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করতেন।  ২০০১ সালে ফিগার স্কেটিংয়ে অভিষেক করা ডনোহিউ মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি রৌপ্য পদকসহ সর্বমোট ২টি পদক জয়লাভ করেছেন।  প্রারম্ভিক জীবন জ্যাকারি টাইলার ডনোহিউ ১৯৯১ সালের ৮ই জানুয়ারি তারিখে মার্কিন যুক্তরাষ্ট্রের কানেটিকাটে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ডনোহিউ মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ম্যাডিসন হাবলের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। ডনোহিউ সর্বমোট ২১৮.০২ পয়েন্ট নিয়ে ব্রোঞ্জ পদক জয়লাভ করেছিলেন; যেখানে রিদম ডান্সে তারা ৮৭.১৩ পয়েন্ট নিয়ে তৃতীয় এবং ফ্রি ডান্সে ১৩০.৮৯ পয়েন্ট পেয়ে তৃতীয় অবস্থানে ছিলেন।  তিনি ন্যাথান চেন, ভিনসেন্ট জো, ক্যারেন চেন, অ্যালেক্সা নিয়েরিম, ব্রেন্ডন ফেজার, ম্যাডিসন হাবল, ম্যাডিসন চক এবং ইভান বেটসের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৬৫ পয়েন্ট অর্জন করে স্বর্ণ পদক জয়লাভ করেছিলেন। শর্ট প্রোগ্রাম/রিদম ডান্সে ৩৪ পয়েন্ট স্কোর করেছিলেন এবং ফ্রি স্কেটস/ডান্সে ৩১ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ আইস ডান্সার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী মার্কিন বিষয়শ্রেণী:২০২২ শীতকালীন অলিম্পিকের পদক বিজয়ী
তনয়া হোপ (জন্ম: ৯ নভেম্বর, ১৯৯৬) একজন দক্ষিণ ভারতীয় চলচ্চিত্র অভিনেত্রী। মডেলিং শুরু করার পর তিনি মিস ইন্ডিয়া কলকাতা ২০১৫ খেতাবে ভূষিত হয়েছিলেন। তিনি ফেমিনা মিস ইন্ডিয়া ২০১৫ এর একজন চূড়ান্ত প্রতিযোগী ছিলেন। তিনি ২০১৬ সালের তেলুগু চলচ্চিত্র আপাতলো ওকাদুন্দেভাডু-তে নিত্যা চরিত্রে ভূমিকা প্রদানের মাধ্যমে অভিনয়ে আত্মপ্রকাশ করেছিলেন।   প্রারম্ভিক জীবন  তনয়া হোপের ভারতের বেঙ্গালুরুতে জন্মগ্রহণ করেছিলেন। তার বাবা পেশায় একজন ব্যবসায়ী। তিনি ইংল্যান্ডের ওয়েস্টমিনস্টার বিশ্ববিদ্যালয়ে আন্তর্জাতিক সম্পর্কের উপর স্নাতক ডিগ্রি অর্জন করেছিলেন। তিনি পুনের টায়ারা ট্রেনিং স্টুডিওতে মডেলিং প্রশিক্ষণ নিয়েছিলেন। ২০১৫ সালে হোপ এফবিবি ফেমিনা মিস ইন্ডিয়া কলকাতা-র খেতাব জিতেছিলেন।   কর্মজীবন  ২০১৬ সালে তেলুগু চলচ্চিত্র আপাতলো ওকাদুন্দেভাডু দিয়ে তিনি অভিনয়ে আত্মপ্রকাশ করেন, এরপর তিনি জগপতি বাবু অভিনীত ২০১৭ সালে মুক্তিপ্রাপ্ত আরেকটি তেলুগু চলচ্চিত্র প্যাটেল এস.আই.আর.-এ এসিপি ক্যাথরিনের ভূমিকায় অভিনয় করেছিলেন। তনয়া অভিনীত প্রথম তামিল চলচ্চিত্র ছিল থাদম, যেটি পরিচালনা করেছিলেন ম্যাগিজ থিরুমেনী। তিনি চলচ্চিত্রটিতে বিদ্যা প্রদীপ এবং স্মৃতি ভেঙ্কটের পাশাপাশি তিন নায়িকার মাঝে একজন। তিনি তেলুগু-কন্নড় দ্বিভাষিক চলচ্চিত্র হোম মিনিস্টার-এ জেসির চরিত্রে অভিনয় করেছিলেন, চলচ্চিত্রটিতে তার বিপরীতে ছিলেন উপেন্দ্র এবং পরিচালনা করেছিলেন সুজয় কে. শ্রীহরি। সন্তোষ সোবহানের সাথে তিনি পেপার বয়-এ অভিনয় করেছিলেন।  দর্শন এর ৫১তম চলচ্চিত্র ইয়াজামানা-তে তনয়া একজন মুখ্য অভিনেত্রী ছিলেন। তিনি বাসান্নি শিরোনামে চলচ্চিত্রটির একটি জনপ্রিয় গানে উপস্থিত হয়েছিলেন।   চলচ্চিত্রের তালিকা   বছর  শিরোনাম  ভূমিকা  ভাষা  মন্তব্য    ২০১৬  আপাতলো ওকাদুন্দেভাডু  নিত্যা  তেলুগু  তেলুগু চলচ্চিত্রে অভিষেক    নেনু সাইলাজা  স্বভূমিকায়  বিশেষ উপস্থিতি    ২০১৭  প্যাটেল এস.আই.আর.  এসিপি ক্যাথরিন    ২০১৮  পেপার বয়  মেঘা  মুখ্য অভিনেত্রী হিসাবে অভিষেক    ২০১৯  থাদম  দীপিকা  তামিল  তামিল চলচ্চিত্রে অভিষেক   ইয়াজামানা  গঙ্গা  কন্নড়  কন্নড় চলচ্চিত্রে অভিষেক   উদগার্স  কারিশা  অমর  ববি  ২০২০  খাকি  লাস্য  ডিসকো রাজা  পরিণীতি  তেলুগু    ধরলা প্রভু  নিধি মানদান্না তামিল  হোম মিনিস্টার  জেসি  কন্নড় নির্মাণ-পরবর্তী     আরও দেখুন   দীপিকা সিং  বীনা মালিক  তেজস্বী মাদীবাড়া   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বেঙ্গালুরুর নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯৬-এ জন্ম বিষয়শ্রেণী:ওয়েস্টমিনস্টার বিশ্ববিদ্যালয়ের প্রাক্তন শিক্ষার্থী
জোন আদোলফো আরিয়াস আন্দ্রাদে (, ; জন্ম: ২১ সেপ্টেম্বর ১৯৯৭; জোন আরিয়াস নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সে এবং কলম্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  আরিয়াস ২০২২ সালে কলম্বিয়ার হয়ে আন্তর্জাতিক পর্যায়ে অভিষেক করেছেন; কলম্বিয়ার জার্সি গায়ে তিনি এপর্যন্ত ৩১ ম্যাচে ৩টি গোল করেছেন।  প্রারম্ভিক জীবন জোন আদোলফো আরিয়াস আন্দ্রাদে ১৯৯৭ সালের ২১শে সেপ্টেম্বর তারিখে কলম্বিয়ার কিবদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান আন্তর্জাতিক   দল  সাল  ম্যাচ  গোল কলম্বিয়া  ২০২২  ২  ০ ২০২৩  ৯  ০ ২০২৪  ১৬  ৩ ২০২৫  ৪  ০ সর্বমোট  ৩১  ৩  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ফুটবল উইঙ্গার
লরা পিল (, ; জন্ম: ২৯ সেপ্টেম্বর ১৯৮৯) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  পিল অস্ট্রেলিয়ার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লরা পিল ১৯৮৯ সালের ২৯শে সেপ্টেম্বর তারিখে অস্ট্রেলিয়ার ক্যানবেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পিল অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১০৪.৫৪ স্কোর অর্জন করে বাছাইপর্বে প্রথম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপে তিনি সর্বোচ্চ ১০০.০২ স্কোর করে দ্বিতীয় ধাপের জন্য উত্তীর্ণ হয়েছিলেন, যেখানে তিনি ৭৮.৫৬ স্কোর করে পঞ্চম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী ফ্রিস্টাইল স্কিয়ার বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ক্যানবেরার ক্রীড়াবিদ বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
ডান|থাম্ব|250x250পিক্সেল| ব্যাটারি খাঁচা মিট ইওর মিট হল ফ্যাক্টরি ফার্মিং সম্পর্কে ২০০২ সালে বানানো একটি ডকুমেন্টারি বা প্রামাণ্য চলচ্চিত্র যা পিপল ফর দি ইথিকাল ট্রিটমেন্ট অফ অ্যানিম্যালস (PETA) দ্বারা নির্মিত, অ্যালেক বাল্ডউইন দ্বারা বর্ণিত এবং ব্রুস ফ্রেডরিখ ও সেম আকিন দ্বারা পরিচালিত। প্রামাণ্যচিত্রটিতে আধুনিক পশু খামারগুলোতে (বাণিজ্যিক কৃষি বা পশুচাষ নামেও পরিচিত) পশুপাখিদের প্রতি কিরূপ আচরণ করা হয় তা নিয়ে অনুসন্ধান করা হয়েছে। এটি ১২ মিনিট দৈর্ঘ্যের একটি চলচ্চিত্র।  প্রামাণ্যচিত্রটিতে প্রাণীদের প্রতি নিষ্ঠুরতার বেশ কয়েকটি ঘটনা নথিভুক্ত করা হয়েছে, যার মধ্যে রয়েছে:   ডিম-পাড়া মুরগিকে ঘনবসতিপূর্ণ ফাইল ড্রয়ার আকারের ছোট ছোট ব্যাটারি খাঁচায় রাখা হয়। এরকম একটি খাঁচায় প্রায় ছয় থেকে সাতটি মুরগির বসতি হয়, যার ভেতর মুরগিগুলো তাদের প্রত্যেকের জন্য অবশ্য প্রয়োজনীয় ন্যুনতম জায়গাটিও পায় না।  গবাদি পশুদেরকে অণ্ডকোষ ফেলে দিয়ে খোজা করা হয়, তাদের শিং সরিয়ে ফেলা হয় এবং তৃতীয়-ডিগ্রিতে পোড়ানো হয় (গবাদি পশুর ব্র্যান্ডিং)। এর সবই করা হয় তাদের উপর বেশ আঘাত করে এবং কোন প্রকার চেতনানাশক ছাড়াই।  দুধ উৎপাদনের জন্য ব্যবহৃত গাভীগুলোকে বাছুর জন্মদানের অল্প সময় পরপরই তাদের থেকে বাছুরগুলিকে সরিয়ে দেওয়া হয়। এই বাছুরগুলোকে ভীল খামারে (যেসব খামারে ছোট বাছুরকে মাংস উৎপাদনের জন্য ব্যবহার করা হয়) পাঠানো হয়।  প্রজনন এবং ওষুধ খাওয়ানোর ফলে খামারের মুরগিগুলো এত দ্রুত বৃদ্ধি পায় যে তাদের হৃৎপিণ্ড, ফুসফুস এবং অঙ্গপ্রত্যঙ্গ নিয়ে প্রায়ই তারা নড়াচড়া বা চলাফেরা করতে পারে না।  মা শূকরদেরকে গর্ভকালীন বাক্সে সীমাবদ্ধ রাখা হয়, এসব বাক্সগুলো এত ছোট যে শূকরগুলি এর মধ্যে ঘুরে দাঁড়াতে পারে না, এমনকি শুয়েও থাকতে পারে না।  চেতনানাশক প্রয়োগ ছাড়াই মুরগি এবং টার্কির ঠোঁট পুড়িয়ে বা কেটে ফেলা হয়।  ডান|থাম্ব|277x277পিক্সেল| একটি শিল্প খামারে শূকর মিট ইওর মিট প্রামাণ্যচিত্রটির প্রচার বার্গার কিং কোম্পানিকে তাদের পণ্য উৎপাদনে আরও মানবিক নীতি গ্রহণে প্রভাবিত ও উদ্বুদ্ধ করেছে।    আরও দেখুন   দ্য মিট্রিক্স - একাধিক পুরস্কার বিজয়ী সংক্ষিপ্ত একটি অ্যানিমেটেড চলচ্চিত্র যাতে শিল্পকৃষি এবং খামারি চাষ পদ্ধতির সমালোচনা করা হয়েছে।  নিরামিষবাদী মিডিয়ার তালিকা  আর্থলিংস – পোষা প্রাণী, খাদ্য, পোশাক, বিনোদন এবং পরীক্ষায় ব্যবহারের জন্য প্রাণীদের উপর মানুষের নির্ভরতা সম্পর্কে একটি প্রামাণ্য চলচ্চিত্র।  ফিডলট  ডিবেকিং  পশু অধিকার  নিরামিষবাদ  কর্পোরেট নৈতিকতা  ফাস্ট ফুড শিল্প   তথ্যসূত্র    বহিঃসংযোগ    Meat.org: Meet Your Meat এবং অনুরূপ ভিডিওর ওয়েবসাইট "যে ওয়েবসাইট মাংস শিল্প আপনাকে দেখতে চায় না"  ইন্টারনেট মুভি ডেটাবেসে আপনার মাংসের সাথে দেখা করুন  বিষয়শ্রেণী:মার্কিন চলচ্চিত্র বিষয়শ্রেণী:মার্কিন প্রামাণ্য চলচ্চিত্র বিষয়শ্রেণী:প্রাণীর প্রতি নিষ্ঠুরতার ঘটনা বিষয়শ্রেণী:চলচ্চিত্রে প্রাণীর প্রতি নিষ্ঠুরতার ঘটনা বিষয়শ্রেণী:প্রাণী অধিকার সম্পর্কে প্রামাণ্য চলচ্চিত্র বিষয়শ্রেণী:প্রাণীর প্রতি মানবিক আচরণের সমর্থক বিষয়শ্রেণী:নিরামিষবাদ সম্পর্কে প্রামাণ্য চলচ্চিত্র বিষয়শ্রেণী:যুক্তরাষ্ট্রে নিরামিষবাদ
১৯৭৪ সালের সেপ্টেম্বর ও অক্টোবরে মালদ্বীপে সংসদীয় নির্বাচন অনুষ্ঠিত হয়।Foreign Affairs Reports, Volume 28, p144 সব প্রার্থীই স্বতন্ত্র হিসেবে প্রতিদ্বন্দ্বিতা করেন।Political Handbook of the World 1978, McGraw-Hill Book Co, p268   নির্বাচনী ব্যবস্থা  পিপলস মজলিসের ৫৪টি আসন ছিল, যার মধ্যে ৪৬টি নির্বাচিত এবং আটটি রাষ্ট্রপতি কর্তৃক নিযুক্ত হন। নির্বাচিত সদস্যদের মধ্যে আটজন ছিলেন মালে থেকে দুজন ১৯টি জেলার প্রতিটি থেকে।Political Handbook of the World 1978, McGraw-Hill Book Co, p268   ফলাফল    আফটারমেথ  নবনির্বাচিত মজলিস ১৯৭৫ সালের ফেব্রুয়ারিতে আহ্বায়ক হলে, এটি আহমেদ জাকিকে প্রধানমন্ত্রী হিসাবে পুনরায় নির্বাচিত করে।Foreign Affairs Reports, Volume 28, p144 যাইহোক পরের মাসে রাষ্ট্রপতি ইব্রাহিম নাসির জরুরি অবস্থা ঘোষণা করেন এবং জাকিকে পদ থেকে সরিয়ে দেন। পরে প্রধানমন্ত্রীর পদটি বিলুপ্ত করা হয়।   তথ্যসূত্র   বিষয়শ্রেণী:নির্দলীয় নির্বাচন বিষয়শ্রেণী:মালদ্বীপে নির্বাচন বিষয়শ্রেণী:১৯৭৪-এ এশিয়ায় নির্বাচন বিষয়শ্রেণী:১৯৭৪-এ মালদ্বীপ
অবধেশ প্রসাদ (জন্ম ৩১ জুলাই ১৯৪৫) একজন ভারতীয় রাজনীতিবিদ যিনি ফৈজাবাদ থেকে লোকসভার সংসদ সদস্য এবং সমাজবাদী পার্টির (এসপি) প্রতিষ্ঠাতা সদস্য হিসেবে দায়িত্ব পালন করছেন।  তিনি বর্তমানে এসপি-র জাতীয় কার্যনির্বাহী সংসদের সাধারণ সম্পাদক এবং তিনি ৪ জুন ২০২৪ সাল পর্যন্ত উত্তর প্রদেশ বিধানসভার সদস্য ছিলেন যখন তিনি এমপি নির্বাচিত হন।  তিনি ১৯৭৭, ১৯৮৫, ১৯৮৯, ১৯৯৩, ১৯৯৬, ২০০২ এবং ২০০৭ এবং সর্বশেষ হিসাবে ২০১২ এবং ২০২২ সালে মিল্কিপুর আসন থেকে প্রাক্তন সোহাওয়াল কেন্দ্র থেকে নয়বার নির্বাচিত বিধায়ক ছিলেন।  তিনি উত্তরপ্রদেশ সরকারের ছয়বার মন্ত্রী হয়েছেন এবং চারবার মন্ত্রিপরিষদ্ভুক্ত মন্ত্রী হয়েছেন।   মিল্কিপুরের বিধায়ক পদ থেকে ইস্তফা দিয়েছেন প্রসাদ।    রাজনৈতিক পেশা    তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:অষ্টাদশ লোকসভার সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:উত্তরপ্রদেশ বিধানসভার সদস্য ২০০৭-২০১২ বিষয়শ্রেণী:উত্তরপ্রদেশ বিধানসভার সদস্য ২০০২-২০০৭ বিষয়শ্রেণী:উত্তরপ্রদেশ বিধানসভার সদস্য ১৯৯৭-২০০২ বিষয়শ্রেণী:উত্তরপ্রদেশ বিধানসভার সদস্য ১৯৯৩-১৯৯৬ বিষয়শ্রেণী:উত্তরপ্রদেশ বিধানসভার সদস্য ১৯৮৯-১৯৯১ বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯ বিষয়শ্রেণী:উত্তরপ্রদেশ বিধানসভার সদস্য ১৯৭৭-১৯৮০ বিষয়শ্রেণী:ড. ভীমরাও আম্বেদকর বিশ্ববিদ্যালয়ের প্রাক্তন শিক্ষার্থী বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
thumb|হারদোই জেলার তেহশিল  হারদোই জেলা হল ভারতের উত্তরপ্রদেশ রাজ্যের কেন্দ্রে অবস্থিত একটি জেলা, এবং হারদোই শহরটি জেলা সদর।  অর্থনীতি ২০০৬ সালে পঞ্চায়েতী রাজ্য মন্ত্রক ঘোষণা করেছিল, দেশের ২৫০টি সবচেয়ে পিছিয়ে পড়া জেলাগুলির মধ্যে হারদোই একটি জেলা (মোট ৬৪০)। এটি উত্তরপ্রদেশের আওধের৩৪ টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।  বিভাগ সমূহ হারদোই জেলায় পাঁচটি তহশিল আছে - হারদোই, শাহবাদ, স্বয়জপুর, বিলগ্রাম এবং সাণ্ডিলা। এই তহশিলগুলি ১৯টি ব্লক নিয়ে গঠিত। সেগুলি হল - অহিরোরি, হরিয়াভা, সুরসা, শাহবাদ, ভারখানি, ভারভান, হরপালপুর, বিলগ্রাম, মাধোগঞ্জ, মল্লবন, তদিয়াবন, টোদারপুর, কোথাভমা, সাণ্ডিলা, বেহন্দর, পিহানী, সান্দি, কাচোনা, বাভান। এছাড়া ১৯১ ন্যায় পঞ্চায়েত, ১১০১  গ্রাম সভা এবং ১৯৮৩টি রাজস্ব গ্রাম (এর মধ্যে ১৮৮৩টিতে জনবসতি রয়েছে) আছে। জেলায় সাতটি নগর পালিকা পরিষদ (পৌর বোর্ড) এবং ছয় নগর পঞ্চায়েত আছে।  এই জেলাটি ভারতের উত্তর প্রদেশ বিভাগের লখনউ কমিশনারির একটি জেলা। এটি ২৬-৫৩ থেকে ২৭-৪৬ উত্তর অক্ষাংশ এবং ৭৯-৪১ থেকে ৮০-৪৬ পূর্ব দ্রাঘিমাংশের মধ্যে অবস্থিত। এর উত্তর সীমানায় আছে শাহজাহানপুর জেলা এবং লক্ষিমপুর খেরি জেলা। উত্তরপ্রদেশের রাজধানী লখনউ এবং উন্নাওয়ের দক্ষিণ সীমান্তে অবস্থিত। এর পশ্চিম সীমানায় আছে ফারুখাবাদ জেলা এবং উত্তরপ্রদেশের শিল্প শহর কানপুর। পূর্ব সীমান্তে গোমতী নদী জেলাটিকে সীতাপুর জেলা থেকে পৃথক করেছে। 'দ্বাপর যুগের তীর্থভূমি নিমিষারণ্য' জেলা সদর থেকে মাত্র ৪৫ কিমি দূরে। উত্তর-পশ্চিম থেকে দক্ষিণ-পূর্ব পর্যন্ত এই জেলার দৈর্ঘ্য ১২৫.৫২৯ কিলোমিটার এবং পূর্ব থেকে পশ্চিমে প্রস্থ ৭৪.৮৩ কিমি। এই জেলাটি ৫৯৮৬ কিমি২ অঞ্চল জুড়ে বিস্তৃত।  জনসংখ্যার উপাত্ত  ২০১১ সালে ভারতের আদমশুমারি অনুসারে হারদোই জেলার জনসংখ্যা ৪,০৯১,৩৮০ জন, লেবানন  বা মার্কিন যুক্তরাষ্ট্রের অরেগন শহরের জনসংখ্যার প্রায় সমান। জনসংখ্যারভিত্তিতে এটি ভারতে ৫১তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এই জেলার জনসংখ্যা বৃদ্ধির হার ২০০১ - ২০১১ এর দশকে ২০.৩৯% ছিল। হারদোই জেলায় প্রতি ১০০০ জন পুরুষের জন্য ৮৫৬ জন মহিলা (যৌন অনুপাত) রয়েছে, এবং এখানকার সাক্ষরতার হার ৭৮%।  ২০১১ সালে ভারতের আদমশুমারি অনুযায়ী, জেলার জনসংখ্যার ৯৭.৪৫% প্রধানত হিন্দিতে এবং ২.৪৫% উর্দুতে   কথা বলে।   ১৯০১ সালে, হারদোই জেলার জনসংখ্যা ১,০৯২,৮৩৪ ছিল আর হারদোইতে ১২,১৭৪ জন বসবাসকারী ছিল। তখন, প্রধান শহর ছিল শাহবাদ, যেখানে ২০,০৩৬ জন বাসিন্দা ছিল, এবং মাল্লানওয়ান, যার বাসিন্দা ছিল ১১,১৫৮ জন।   উল্লেখযোগ্য মানুষ  জেলার উল্লেখযোগ্য ব্যক্তিদের মধ্যে আছেন:     ব্রজেশ পাঠক যিনি উত্তরপ্রদেশ সরকারের পরিষদীয় মন্ত্রী।  তথ্যসূত্র  বহিঃসংযোগ    বিষয়শ্রেণী:উত্তরপ্রদেশের জেলা বিষয়শ্রেণী:হারদোই জেলা